CELEX: 62018TN0185
Language: sk
Date: 2018-03-14 00:00:00
Title: Vec T-185/18: Žaloba podaná 14. marca 2018 – Lucchini/Komisia

7.5.2018   
            
            
               SK
            
            
               Úradný vestník Európskej únie
            
            
               C 161/70
            
         Žaloba podaná 14. marca 2018 – Lucchini/Komisia
   (Vec T-185/18)
   (2018/C 161/88)
   Jazyk konania: taliančina
   
      Účastníci konania
   
   
      Žalobkyňa: Lucchini SpA (Livorno, Taliansko) (v zastúpení: G. Belotti, avvocato)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               potom, ako zohľadní porušenia skonštatované v rozsudkoch Súdneho dvora, ktorými bolo zrušené rozhodnutie Komisie K(2009) 7492 v konečnom znení z 30. septembra 2009 týkajúce sa porušenia článku 65 UO (vec COMP/37.956 – Výstužné tyče do betónu, opätovné prijatie), zrušil zamietavé rozhodnutie Komisie obsiahnuté v liste zo 17. januára 2018 a súbežne nariadil Komisii vrátiť žalobkyni pokutu, ktorá bola nezákonne uložená a zaplatená, vrátane úrokov,
            
         
               —
            
            
               zrušil zamietavé rozhodnutie Komisie obsiahnuté v liste z 9. januára 2018 a nariadil Komisii pripustiť účasť žalobkyne na konaní COMP/37.956, ktoré má Komisia opätovne otvoriť, aby vykonala rozsudky,
            
         
               —
            
            
               subsidiárne priznal žalobkyni odškodnenie vo výške minimálne 10 miliónov eur, alebo sumu, ktorá sa určí v priebehu konania, alebo ktorú bude Všeobecný súd považovať za spravodlivú na účely primeraného sankcionovania zisteného porušenia článku 41 charty.
            
         
      Dôvody a hlavné tvrdenia
   
   Žalobkyňa pripomína, že Súdny dvor zrušil rozhodnutie K(2009) 7492 v konečnom znení z 30. septembra 2009 týkajúce sa porušenia článku 65 UO (vec COMP/37.956 – Výstužné tyče do betónu) (1) a spresnila, že napriek požiadavkám tohto zrušenia žalovaná odmietla vrátiť jej zaplatenú pokutu a vyzvať ju, aby sa zúčastnila správneho konania, ktoré sa medzičasom znova otvorilo.
   Na podporu svojej žaloby, žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na porušení článkov 10 až 14 nariadenia Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (text s významom pre EHP) (2), najmä práva žalobkyne na konanie, ktoré je v súlade so zákonom, a najmä je práva na obranu.
               
                           —
                        
                        
                           V tejto súvislosti tvrdí, že účasť členských štátov na vypočutiach nie je iba formálne, keďže orgány hospodárskej súťaže sú súčasťou výboru, ktorý Komisia musí pred prijatím akéhokoľvek rozhodnutia konzultovať. Uvedené orgány sa musia vždy zúčastniť plenárnych vypočúvaní, ktoré sú procesným krokom, v ktorom sa sústreďujú argumenty na obranu podnikov pri obvineniach zo strany Komisie.
                        
                     
         
               2.
            
            
               Druhý žalobný dôvod je založený na porušení článku 41 Charty základných práv Európskej únie, najmä práva na riadnu správu vecí verejných.
            
         
      (1)  Feralpi/Komisia, C-85/15 P (EU:C:2017:709); spojené veci C-86/15 P, Ferriera Valsabbia/Komisia, C-87/15 P, Alfa Acciai/Komisia (EU:C:2017:717), C-88/15, Ferriere Nord/Komisia (EU:C:2017:716) a C-89/15 P, Riva Fire (EU:C:2017:713).
   
      (2)  Ú. v. EÚ L 123, 2004, s. 18; Mim. vyd. 08/003, s. 81.